જો કે પ્રદેશ કોંગ્રેસ કાર્યાલયનાં વર્તુળોમાં પક્ષની જૂથબંધીની ચર્ચા છેડાઇ હતી. પ્રદેશ પ્રમુખ ભરતસિંહ સોલંકી સમક્ષ ગઇ કાલે બપોરે શહેરના આગેવાનો હલ્લાબોલના અહેવાલની વિગતો આપવા આવ્યા હતા. જેમાં શહેર પ્રમુખ ચેતન રાવલ, દાણીલીમડાના ધારાસભ્ય શૈલેશ પરમાર મ્યુનિ. કોંગ્રેસના નેતા દિનેશ શર્મા ઉપરાંત બાપુનગર કોર્પોરેટર જે.ડી. પટેલ વગેરેનો સમાવેશ થયો હતો. પરંતુ આશ્ચર્યજનક રીતે દરિયાપુરના ધારાસભ્ય ગ્યાસુદીન શેખે પ્રદેશ પ્રમુખની મુલાકાત લેવાનું ટાળ્યું હતું.